Source: http://informatiaprahovei.ro/index.php
Timestamp: 2017-10-23 09:33:49+00:00

Document:
Nouă unităţi de învăţământ din Prahova nu au, încă, autorizaţie igienico-sanitară!
Dintre acestea, patru sunt grădiniţe
La finele anului şcolar 2016-2017, în învăţământul prahovean existau 9 unităţi care nu deţineau autorizaţie sanitare, fiind vorba despre 4 grădiniţe cu program normal şi 5 şcoli primare şi gimnaziale. Acestea sunt atât din mediul rural, la Şoimar-Măgura, Lopatniţa – 4 unităţi, Lapoş – o unitate, Proviţa de Sus – o unitate, Ariceştii Rahtivani – două unităţi), precum şi o unitate în mediul urban, la Comarnic, după cum se precizează în Raportul de activitate al învăţământului prahovean valabil pentru anul şcolar 2016-2017 şi întocmit de Inspectoratul Şcolar Judeţean Prahova.
În anul şcolar 2016-2017, numărul posturilor pentru profesori au scăzut faţă de anul şcolar precedent
În anul scolar 2016-2017, numărul total de posturi, pe toate formele de finanţare, a fost de 9.469,5 la fel ca în anul şcolar 2015-2016, înregistrându-se însă o scădere faţă de anul şcolar 2014-2015, când au fost 9.713,5 posturi (o scădere de 264 de posturi). Numărul normelor didactice a fost de 7.175 în anul şcolar 2016-2017 (faţă de 7.162 în 2015-2016, 7.240 în 2014-2015). Posturi didactice auxiliare au fost în număr de 984,75 faţă de 701,25 în anul şcolar 2015-2016 şi 685,75 în 2014-2015.
În Prahova, 55 de şcoli funcţionează fără autorizaţie de securitate la incendiu!
În judeţul Prahova funcţionează, în prezent, unităţi de învăţământ care nu au autorizaţie de securitate la incendiu. Conform Raportului de bilanţ al învăţământului prahovean pe anul şcolar 2016-2017, numărul acestor unităţi este de 55, printre care multe grădiniţe! Principalele deficiențe semnalate de Inspectoratul pentru Situatii de Urgenţă „Şerban Cantacuzino” Prahova au constat în: neasigurarea condiţiilor de evacuare şi salvare a utilizatorilor în siguranţă în caz de incendiu; amenajarea în casele scărilor, pe coridoare sau pe alte căi de evacuare ale clădirilor, de boxe, locuri de lucru, de depozitare a materialelor, mobilier sau obiecte, amplasarea de maşini de fotocopiat, dozatoare pentru sucuri/cafea etc, care împiedică evacuarea persoanelor şi bunurilor, precum şi accesul personalului de intervenţie;
Mesaj de la şeful Inspectoratului Şcolar Judeţean Prahova către directorii de şcoli: „Nu uitaţi să vă puneţi în practică planul managerial”
La Sala Europa din cadrul Palatului Administrativ din Ploieşti a avut loc astăzi, 19 octombrie, şedinţa de bilanţ a învăţământului prahovean pe anul şcolar 2016-2017. În cadrul acestei şedinţe, la care au fost convocaţi toţi directorii de şcoli din judeţ, s-a prezentat Raportul privind starea învăţământului la nivelul judeţului nostru pe anul şcolar mai devreme amintit, dar şi teme precum: „Direcţii de dezvoltare a învățământului prahovean în anul şcolar 2017-2018”; „Prezentarea Raportului privind activitatea desfăşurată de C.C.D. Prahova în anul şcolar 2016-2017”; „Prezentarea Raportului privind activitatea desfăşurată de Centrul Judeţean de Excelenţă Prahova în 2016-2017
5 octombrie - Ziua Mondială a Educaţiei la Ceptura
Educația este și va fi un imperativ pentru societatea modernă în care ne place să credem că trăim. Dintotdeauna am fost învățați că educația ne face oameni, capabili să înțelegem lumea din jur, pentru a putea la rândul nostru, să ne integrăm în ea alegând din tot, ceea ce ni se potrivește. Iar educaţia exact acest lucru reușește: ne oferă libertatea să alegem. Este 5 octombrie, este toamnă, una superbă, colorată. La Şcoala Gimnazială „Nichita Stănescu” din Ceptura evadăm din granițele lecțiilor curente și sărbătorim Ziua Mondială a Educației. Gimnaziștii ceptureni, însoțiți de dascălii lor, pornesc cu entuziasmul specific vârstei în drumeție către Schitul Cepturei, Mănăstirea „Sfinții Impărați Constantin si Elena”, ctitorie a lui Matei Basarab.
Bucuria a venit duminică!
CSM Ploieşti – CS Olimpic Mizil 30-22, al juniori II
În cadrul etapei a IV-a a Campionatului Naţional de Handbal rezervat băieţilor de la juniori II, CSM Ploieşti a dispus de CS Olimpic Mizil cu 30-22, într-un meci disputat duminică în Sala Olimpia din Ploieşti. În urma acestei noi victorii, echipa ploieşteană pregătită de prof. Silviu Stănescu a acumulat 8 puncte, având victorii în toate cele patru meciuri disputate până acum, aflându-se pe prima poziţie a clasamentului provizoriu. Pe locul secund se găseşte PS I. Balaş Soter Buzău, cu 6 puncte, podiumul fiind completat de CS Blejoi, tot cu 6 puncte. Echipa juniorilor II de la CSM Ploieşti avea să fiue singura care să obţină victoria în weekend-ul trecu din rândul echipelor de juniori ale clubului
Sfâşietor! Larisa Iordache nu mai poate concura la Montreal
Cea mai în formă gimnastă s-a accidentat groaznic la antrenamente şi a părăsit sala în scaun cu rotile!
Veşti deloc bune de la Montreal, acolo unde, în aceste zile, se desfăşoară Campionatul Mondial de Gimnastică artistică. Cea mai în formă gimnastă a României, Larisa Iordache, s-a accidentat groaznic în timpul antrenamentului de la sol, rupându-şi tendonul de la glezna stângă şi, astfel, ratează participarea la această ediţie a Mondialului. A părăsit sala în scaun cu rotile şi în lacrimi. Se număra printre favorite la medalii, la podium pentru individual compus şi finalele pe aparate, însă acum totul s-a năruit, suferinţa Larisei fiind dublă, durerea pricinuită de accidentare şi cea a ratării competiţiei, pentru care s-a pregătit atât de minuţios şi pe care o aştepta cu atâta nerăbdare!
Debut în arbitraj a doi tineri ambiţioşi, Andrei Stănescu şi Gabriel Paraschiv
La partida de handbal băieți dintre CSM Ploiești și CSS 2 București, contând pentru etapa a doua a campionatului juniorilor III (scor final 40-33) am consemnat debutul în arbitraj a doi „cavaleri ai fluierului” foarte tineri și extrem de ambițioși. Este vorba despre Andrei Stănescu (17 ani și jumătate) și Gabriel Paraschiv (17 ani), care fac parte din Colegiul de Arbitri Dâmboviţa. Au fost un eveniment remarcabil și, în același timp, emoționant pentru cei doi tineri. Tracul debutului avea să treacă repede, pentru că atmosfera meciului nu-ți permite să te gândești în altă parte decât la ce ai de făcut pe teren.
Sportivitatea a învins... răutatea!
Juniori I masculin: CSM Ploieşti – CS Dinamo Bucureşti 35-28 (19-15)
După o primă etapă în care nu a avut programat niciun meci în Seria C, echipa de handbal băieţi juniori I CSM Ploieşti, pregătită de prof. Silviu Stănescu, a reuşit să debuteze cu dreptul în noul sezon, învingând pe teren propriu pe CS Dinamo Bucureşti, cu scorul 35-28 (19-15). Meciul a avut loc la Sala de sport din cadrul Complexului Sportiv „Tel George Junior”, sâmbătă, 23 septembrie. Partida a debutat cu două goluri înscrise de dinamovişti, însă replica ploieştenilor a fost pe măsură, cu patru goluri consecutive (4-2, în minutul 9), graţie jucătorilor Andrei Stănescu, 2 reuşite, Gabriel Paraschiv şi Vlad Militaru. Acesta a fost momentul din care echipa ploieşteană avea să pună stăpânire pe joc şi să conducă tot timpul pe tabela de marcaj, chiar şi cu 5 şi 6 goluri diferenţă.

References: CSM 
 CSM 
 CSM 
 CSM 
 CSM 
 CSM